SARL-NUUS - SONDAG 6 FEBRUARIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. U nuusleser is 
(naam en roepsein), op 145,725 MHz vanuit Pretoria, met herleidings op 7,066 
en 3,695 MHz ESB. (Ander nuuslesers verander soos toepaslik. 


In die nuus vandag; 

SARL LEDETAL HAAL 1 500 

WAAROM MOET U NOU BY DIE SARL AANSLUIT? 
LEER HOE OM IN WINDOWS TE PROGRAMMEER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL-LEDETAL HAAL 1 500 


Die SARL-ledetal het gedurende die afgelope week die 1 500 kerf gehaal, die 
hoogste getal wat dit in baie jare gehaal het. Baie welkom aan al die nuwe lede 
en die wat weer aangesluit het. 


Die gelukkige wenners van die kompetisie vir nuwe aansluitings wat gedurende 
die Kersgety geloop, en op 15 Januarie 2011 geëindig het, is Lucas Holtzhausen, 
ZR6LH, en Stephan Waries, ZS1BSW. Veels geluk. Hulle is elk die gelukkige 
wenner van 2011/2012 SARL-lidmaatskap. 


WAAROM MOET U NOU BY DIE SARL AANSLUIT? 


Daar is nog baie radioamateurs in Suid-Afrika wat buitestaanders is, wat inloer 
met die verwagting om dieselfde dienste en inligting as lede te ontvang. Soos 
een persoon hierdie week op die SARL-forum geskryf het, en ons haal verkorte 
weergawe aan: “Sekere inligting kos geld, rand en sent, meesal rand. Sommige 
nie-lede verkies om nie-lede te wees. Dit is hul vrye keuse. Maar sommige van 
hierdie lede verwag sekere dienste van die SARL sonder om by te dra tot die 
koste vir hierdie dienste. Hulle eis dit gratis.” 


En dit is die rede om aan te sluit by die SARL. Byvoorbeeld, uit lidmaatskaps- 
gelde betaal die SARL affiliasiefooie aan die Internasionale Radiounie en so- 
doende ondersteun hulle die pogings wat die IARU by die ITU aanwend. Dit is 
deur samewerking dat ons vandag toewysings op die 10, 18 en 24 MHz bande 
het en meer onlangs op 40 meter. Hierdie pogings kos geld, mense moet reis 


om hierdie TTU-vergaderings by te woon, druk op streeks-telekommunikasie- 
organisasies te plaas en ITU-radiokonferensies by te woon. Dit kom beslis nie 
verniet nie. 


Die WRGC-12 Konferensie se voorbereidings-vergadering open in effens meer as 
week. in Genêve. Dit sal 2 weke duur. Amateurradio sal verteenwoordig word. 
Die TARU sal nie net die Agenda-item 1.23 (500 kHz) volg nie maar ook paar 
ander wat ons bande mag bedreig. Die IARU-afvaardiging sal ook die vordering 
van die konsepagenda vir die volgende WRGC in 2015 of 2016 volg. 


Om by die SARL aan te sluit is min om te betaal vir wat plaaslik sowel as 
internasionaal gedoen word om amateurradio te laat bloei. 


Hierdie jaar sal die SARL vir die eerste keer sedert die totstandkoming van 
die TARU in 1925 die gasheer wees vir die Streek 1 driejaarlikse konferensie 
in Augustus. Afgevaardigdes van meer as 90 nasionale verenigings sal in Suid- 
Afrika wees om die strategieë te bespreek om amateurradio die mees opwindende 
van alle wetenskaplike stokperdjies te hou. Die TARU-Administratiewe Raad sal 
ook net na die streekskonferensie in Suid-Afrika vergader. 


So, indien u ernstig is oor amateurradio, sluit by die SARL aan. Nou is die tyd! 
Besoek www.sarl.org.za om inligting en aansoekvorms te bekom of bel Mariska 
Maandag op 011 675 2393. 


LEER HOE OM IN WINDOWS TE PROGRAMMEER 


Die volgende kursus wat die SARL aanbied is “Leer om te programmeer in 
Windows”. Bring jou eie toepassings in Windows voort om randapparaat vanaf 
USB-poorte te beheer. Die kursus sluit USB-tussenvlak in wat relês beheer 
en skakelaarposisies en spanningswaardes bepaal. Die kursus sal deur John 
Willescroft, ZS6EF, aangebied word. Die eerste kursus sal in Kaapstad op 
Saterdag 19 Maart 2011 aangebied word. John sal u leer om n kontroleprogram 
vir u eie hok, met alleenstaande toepassings te ontwerp; u eie, eie EXF-lêers. 


Registrasie is R350, vir lede en R500 vir nie-SARLlede. Besprekings is nou oop 
by www.sarl.org.za, kies RTA en volg die skakels. 


GAUTENG PIC-KURSUS WAS GROOT SUKSES 


Die kursus om mikrokontroleerders te programmeer, wat verlede Saterdag by 
die NARS gehou is, was groot sukses te oordeel aan die aanmerkings van die 
radioamateurs sowel as die van industrie. 


Die volgende PIC-kursus sal op 16 Julie in Kaapstad gehou word. Ongelukkig 
sal daar geen verdere kursusse gedurende 2011 gehou word nie. 


Die SA Amateurradio Ontwikkelingstrust het die ARRL-boek “PIC program- 
ming for beginners”, in voorraad. Dit sluit CD wat Mplab IDE-sagteware, 
toesteldokumentasie, videolêers en oefenprogramlêers bevat. Dit is beskikbaar 


per posbestelling van www.amateurradio.org.za, skakel op books en volg die 
skakels. 


TECHNOBYTE BEHANDEL VANDAG DIE UITSOEK VAN DIE REGTE 
HITTEPUT 


In Amateur Radio Today sal John Willescroft, ZS6EF, die uitsoek van die regte 
hitteput vir jou projek bespreek. Ook in die program is onderhoud met Dr 
Bernie Fanaroff oor die SKA. 


NOG KANS OM IN TE SKRYF VIR DIE RUIMTEWEEKOPSTEL 


Die Gautengse Departement van Onderwys het versoek dat die sluitingsdatum 
vir die ruimteweek se opstelkompetisie tot 31 Maart uitgestel word. Die hoofrede 
is omdat daar so baie onderbrekings in die tweede kwartaal van verlede jaar was 
en leerders op hul studies moes fokus, wat baie min tyd gelaat het vir navorsing 
oor die onderwerp en ook die skryf van die opstel. Die onderwerp van die opstel 
is “Indien u ruimtevaarder was op die Internasionale Ruimtestasie, watter 
eksperiment sou u wou uitvoer en hoekom?” Volle besonderhede is beskikbaar 
Op www.amsatsa.org.za. 


KOMPETISIENUUS 


Die komitee het 12 logstate vanaf vier radioklubs ontvang vir die eerste SARL 
80 m Klubkompetisie. Die uitslae is: 


1ste, Wesrand ARK, 152 punte van 9 logstate 2de, Antieke Draadloosvereniging, 
46 punte van 4 logstate 3de, Port Elizabeth ARV, 17 punte van 1 logstaat 4de, 
Sandton ARK, 9 punte van 1 logstaat 


Die SARL se Nasionale Velddag word volgende naweek op 12 en 18 Februarie 
gehou met foon-, GG- en digitale werking op 160 tot 10 meter. Die volledige 
reëls is beskikbaar in die 2011 SARL Kompetisiehandboek. Die reëls is verander, 
en dit is belangrik dat dit voor die begin van die kompetisie gelees word. 


KLUBNUUS 


Die Overberg Amateurradioklub sal veldstasie vanaf die plaas Lochinvar, net 
buite Stanford, bedryf. Die klub se Jaarvergadering sal by dieselfde OTH om 
10:00 gehou word. Daardie aand sal die Loch Rock-partytjie ook plaasvind, 
dit wil dus voorkom dat dit heerlike naweek gaan wees. Besoekers is welkom. 
Maak kontak met ZS1A7 op andre@zslaz.co.za vir nadere besonderhede. 


HEF VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds op `n 
lae vlak is. Sonvlek 1 150 is besig om weg te kwyn en tans is daar nognie 'n 
plaasvervanger sigbaar nie. Die effektiewe sonvlektelling sal vandeesweek na 
verwagting minder as 15 wees. 


15 m is die beste keuse vir DX gevolg deur 20 m. Smiddae en tot na die son 
gesak het gaan die toestande na Indië goed wees. Smiddae gaan toestande eers 
op 15 m en dan later op 20 m na Europa toe bruikbaar wees. Kontakte met 
Australië is met sonop op 20 m moontlik. Kontakte met die VSA is op 15 m 


gedurende die aand moontlik. 15 en veral 20 m-openinge na Brasilië en Suid- 
Amerika is smiddae moontlik. Met die goeie 15 en 20 m-openinge gaan 17 m 
vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 80 m is op sy beste vroeg soggens en laat smiddae 
en ook oor korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


6 Februarie Antieke Radiovereniging se GG-aktiwiteitsdag eindig vanmiddag 
om 12:00 SAT. 12-13 Februarie - 1ste Been van die SARL se Nasionale Velddag 
van Saterdag 12:00 SAT tot Sondag 12:00 SAT met ZS85SARL vir oulaas op 
die lug. 12 Februarie - Die Overberg Amateurradioklub se veldstasie en AJV 
op Lochinvar, net buite Stanford. 21 Februarie - Logstate vir die SARL Nasion- 
ale Velddagkompetisie moet in wees na die Bloemfontein ARK. 25 Februarie - 
Logstate vir die Antieke Radiovereniging se GG-aktiwiteitsdag ingestuur te wees 
aan Andy ZS6ADY. 28 Februarie - Laaste dag om aanbiedings om `n stasie ty- 
dens die TARU Streek 1 konferensie by Sun City op te rig en te bedryf, in te 
stuur na iaru2011@sarl.org.za. 25 Maart - SAiSAT Inligtingsessie by die NARS. 
31 Maart Inskrywings vir die ruimteweek se opstelkompetisie moet in wees. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur Gustav, ZS6GBWN, opgestel is. 
Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp. 


